INET วิ่งฉิว 6% ลุ้นปลดล็อกหนี้ หลังเตรียมขายสินทรัพย์เข้ากอง REIT เฉียด 5 พันล.
INET วิ่งฉิว 6% ลุ้นปลดล็อกหนี้ หลังเตรียมขายสินทรัพย์เข้ากอง REIT เฉียด 5 พันล.
1 ก.ย. 2563

ผู้สื่อข่าวรายงานว่า ราคาหุ้นบริษัท อินเทอร์เน็ตประเทศไทย จำกัด (มหาชน) หรือ INEิT ณ เวลา 11.11 น. อยู่ที่ระดับ 3.18 บาท บวก 0.18 บาท หรือ 6% สูงสุดที่ระดับ 3.24 บาท ต่ำสุดที่ระดับ 3.06 บาท ด้วยมูลค่าการซื้อขาย 35.75 ล้านบาท

โดยปัจจัยที่ส่งผลให้ราคาหุ้นปรับตัวเพิ่มขึ้นแรงวันนี้ คาดมาจากการที่บริษัทได้รับอนุมัติจากผู้ถือหุ้นสำหรับแผนการขายสินทรัพย์เข้ากอง REIT มูลค่าราว 4.8 พันล้านบาท โดย INET จะเช่าสินทรัพย์กลับเพื่อใช้งาน 25 ปี และถือสัดส่วนในกองทุนไม่เกิน 50% เงินสดรับหลังหักเงินลงทุนในกองและค่าใช้จ่ายเพื่อปลดล็อกภาระหนี้สินที่สูง (INET คาดลดหนี้ได้ 1.6 พันล้านบาท) และเป็นเงินทุนหมุนเวียนสำหรับเพื่อรองรับการเติบโตของ Cloud ในอนาคต ปัจจุบันกองทุนได้รับอนุมัติจากผู้ถือหุ้นแล้ว อยู่ระหว่างเตรียมเอกสารยื่น filing จึงคาดเสนอขายได้ในช่วงไตรมาส 1/64 หากเกิดขึ้นจะปลดล็อกงบดุลให้พร้อมรองรับการเติบโตในยุค 5G